CELEX: 32011R0826
Language: bg
Date: 2011-08-12 00:00:00
Title: Регламент за изпълнение (ЕС) № 826/2011 на Комисията от 12 август 2011 година относно класирането на някои стоки в Комбинираната номенклатура

18.8.2011   
            
            
               BG
            
            
               Официален вестник на Европейския съюз
            
            
               L 211/7
            
         РЕГЛАМЕНТ ЗА ИЗПЪЛНЕНИЕ (ЕС) № 826/2011 НА КОМИСИЯТА
   от 12 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 август 2011 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)   ОВ L 256, 7.9.1987 г., стр. 1.
   
      (2)   ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Таблетки с различни цветове и с форми на животни, всяка със средно тегло от приблизително 950 mg, представени за продажба на дребно, като всяка таблетка съдържа (в тегловни %):
                  
                              —
                           
                           
                              захароза 61
                           
                        
                              —
                           
                           
                              нишесте 2,4
                           
                        Също така една таблетка съдържа:
                  
                              —
                           
                           
                              витамин А (50 % като ретинол ацетат: 375 μg и 50 % като бета каротин: 2 252 μg)
                           
                        
                              —
                           
                           
                              витамин B1 1,05 mg
                           
                        
                              —
                           
                           
                              витамин B2 1,2 mg
                           
                        
                              —
                           
                           
                              витамин B3 13,5 mg
                           
                        
                              —
                           
                           
                              витамин B6 1,05 mg
                           
                        
                              —
                           
                           
                              витамин B9 300 μg
                           
                        
                              —
                           
                           
                              витамин B12 4,5 μg
                           
                        
                              —
                           
                           
                              витамин С 60 mg
                           
                        
                              —
                           
                           
                              витамин D 10 μg
                           
                        
                              —
                           
                           
                              витамин Е 10 mg
                           
                        Освен това се съдържат и следните вещества: стеаринова киселина, малеинова киселина, магнезиев стеарат, натриев бисулфит, глутен, памучно масло, силициев диоксид, лимонена киселина, желатин, калциев карбонат, моно- и диглицериди, естествени и изкуствени ароматизиращи съставки и хранителни оцветители.
                  Указаната върху етикета препоръчителна дневна доза е една таблетка на ден.
                  Според етикета продуктът е предназначен за консумация от човека.
               
               
                  2106 90 98
               
               
                  Класирането се определя от Общи правила 1 и 6 за тълкуване на Комбинираната номенклатура, забележка 1 към глава 29, допълнителна забележка 1 към глава 30 и описанието на кодове по КН 2106, 2106 90 и 2106 90 98.
                  Поради състава си продуктът не притежава характеристиките на захарно изделие от позиция 1704 (вж. също така Обяснителните бележки към Хармонизираната система за глава 17, Общи разпоредби, буква б).
                  Поради наличието на вещества, които не са включени в забележка 1, букви а), б), в), е) или ж) към глава 29 продуктът следва да бъде изключен от посочената глава.
                  Продуктът не изпълнява условията на допълнителна забележка 1 към глава 30, тъй като не са дадени указания за употребата му при специфични заболявания или техните симптоми и поради тази причина не може да бъде класиран в позиция 3004.
                  Предвид характеристиките на продукта той следва да бъде класиран като хранителен продукт от позиция 2106.